സാമ്ബ്രദായിക പരീക്ഷാരീതികള് പരിഷ്കരിക്കും: മന്ത്രി ആര്. ബിന്ദു കൊച്ചി: ഉന്നതവിദ്യാഭ്യാസ രംഗത്തെ സാമ്ബ്രദായിക പരീക്ഷാരീതികള്, ചട്ടങ്ങള്, നിയമങ്ങള് എന്നിവ സമീപഭാവിയില് പരിഷ്കരിക്കാന് ആലോചിക്കുന്നതായും അതിന് അക്കഡേമിക് സമൂഹത്തിന്റെ പിന്തുണ ഉണ്ടാകണമെന്നും ഉന്നതവിദ്യാഭ്യാസ മന്ത്രി ആര്. ബിന്ദു. ഉന്നതവിദ്യാഭ്യാസ രംഗത്തെ മുഴുവന് സ്ഥാപനങ്ങളുടെയും അടിസഥാന സൗകര്യ വികസനം സര്ക്കാര് ഉറപ്പാക്കുമെന്നും മന്ത്രി പറഞ്ഞു. തൃക്കാക്കര മോഡല് എന്ജിനിയറിംഗ് കോളജ്, പുതുപ്പള്ളി അപ്ലൈയ്ഡ് സയന്സ് കോളജ് എന്നിവിടങ്ങളിലെ അക്കഡേമിക് ബ്ലോക്കുകളുടെയും പൂഞ്ഞാര് പോളിടെക്നിക് കോളജ് മന്ദിരത്തിന്റെയും ഉദ്ഘാടനം തൃക്കാക്കര കോളജില് നിര്വഹിക്കുകയായിരുന്നു മന്ത്രി. മോഡല് എന്ജിനിയറിംഗ് കോളജിലെ ബയോ മെഡിക്കല് എന്ജിനിയറിംഗ് വിദ്യാര്ഥികള് നിര്മിച്ച റോബട്ട് നിയന്ത്രിത ട്രോളികള് മന്ത്രി എറണാകുളം ജനറല് ആശുപത്രി അധികൃതര്ക്ക് കൈമാറി. പി.ടി. തോമസ് എംഎല്എ ഓണ്ലൈനില് അധ്യക്ഷത വഹിച്ചു. ഐഎച്ച്ആര്ഡി ഡയറക്ടര് പി. സുരേഷ് കുമാര്, വാര്ഡ് കൗണ്സിലര് ഇ.പി. കാതര്കുഞ്ഞ്, പിഡബ്ല്യുഡി എക്സിക്യൂട്ടീവ് എന്ജിനിയര് പി. ഇന്ദു, പിടിഎ വൈസ് പ്രസിഡന്റ് യു.പി. ഷൈന്, പ്രിന്സിപ്പല് വിനു തോമസ്, വിദ്യാര്ഥി പ്രതിനിധി ഹുസ്ന ഫാത്തിമ എന്നിവര് പ്രസംഗിച്ചു.